**Salacgrīvas novada iedzīvotāju**

**konsultatīvās darba grupas sēdes**

**par dzelzceļa infrastruktūras līnijas Rail Baltica projektu**

**PROOTOKOLS**

Salacgrīvā, Salacgrīvas novada domē

2015. gada 7.jūlijā, plkst. 19.00

Sēdi vada: Aigars Kalniņš

Sēdi protokolē: Solvita Kukanovska

Sēdē piedalās 20 dalībnieki. Sapulces dalībnieku saraksts ar parakstiem pielikumā.

Sapulce apstiprina darba kārtību.

**Sēdes darba kārtība:**

1. Iepriekšējā sēdes protokola apstiprināšana - Solvita (10 min.)
2. RB pārstāvji par visu pētāmo RB trašu variantu kopumu Salacgrīvas un Limbažu novados. Shēma ar variantu shematiskajiem burtu apzīmējumiem.(15 min.)

RB pārstāvis par to, kā KONKRĒTI noris darbs ietekmes uz vidi novērtējuma procedūrā un  gala ziņojuma sagatavošanā.(15 min)

1. Salacgrīvas domes pārstāvis Jānis C. par sagatavošanas darbu pārdomāta domes lēmuma pieņemšanai par optimālo trases variantu:
 - kad plānota atklātā domes sēde par šo jautājumu,
 - kā paredzēta tās dienas kārtība un vai visi deputāti saņem  informāciju, lai katrs būtu gatavs izteikties un pamatot savu izvēlēto trases variantu. (15 min.)
2. Salacgrīvas domes pārstāve Vineta Krūze par aptaujas organizēšanas gaitas norisi (10 min.)
3. Dažādi. (10 min)

Sapulce apstiprina sapulces vadītāju **A.Kalniņu**

**1.§ Iepriekšējā sēdes protokola apstiprināšana**

**V.Ieviņa** Protokolā pamanīju divas būtiski labojamas kļūdas

 5.darba kārtības punktā – drukas kļūda N.Balgaļa teiktajā **-** Baumaņa nosacījumu – virzīt trasi tālāk no jūras, es jau komentēju pagājušajā reizē - tai jau ir atbilde ~~B~~ A variants, kas iet 8km no jūras.

3.darba kārtības punktā, kur mēs ilgi diskutējām par apkopes stacijām (U.Kariņa ierosinājumu) – un uzrakstītais A.Skrastiņa teksts vedina domāt, ka vienam RB vilcienam var būt galapunkts Salacgrīvā un, ka tur var būt apkopes punkts, manuprāt, konteksts bija cits.

**U.Kariņš:** Mans viedoklis bija ka esmu pret to ka viss tiek koncentrēts Rīgā, cik esmu bijis pasaulē apkopes stacijas nav galapunktā, bet tiek novirzītas.

**V.Ieviņa**

**N.Balgalis:** mēs runājam par trīs laika posmiem, kad saņemam kādus labumus: viens – kamēr uzbūvē, otrs – ja pēc 10 gadiem ir starptautiskā satiksme, tad trešais pilna mēroga reģionālā satiksme varētu būt pēc 20 gadiem.

**J.Čakstiņš:** tās ir mūsu attīstības iespējas, jo šeit teritorija to atļauj.

**Kāds runāja:** tā jau ir sabūvēts viss kas - akmens vates pārstrāde un visu pārējo sūdu pārstrāde.

**D.Straubergs:**

Novadā diezgan nopietns piesārņotājs ir AS Brīvais Vilnis. Kad krīzes dēļ Brīvais Vilnis uz 4 mēnešus pārtrauca darbu. Dome iztērēja visus uzkrājumus, lai bērnudārzos un skolās pabarotu 400 – 500 ģimenēm bērnus. Tas nozīmē, ka jāmeklē kaut kāds kompromiss, rīt mēs gribam klusumu , bet parīt jau esam badā. Tādēļ darba vietas ir jārada. Šobrīd jāizlemj, kas mēs esam vai vasarnieku vieta, kur cilvēki no lielajām pilsētām brauc atpūsties un visa aktīvā darbība notiek Rīgā un cilvēki lēnām dodas prom.

**2.§ RB pārstāvis par visu pētāmo RB trašu variantu kopumu Salacgrīvas un Limbažu novados. Shēma ar variantu shematiskajiem burtu apzīmējumiem.**

**A.Kalniņš** Dzelzceļš nav tikai dzelzceļš**,** bet tas ir infrastruktūras kopums. Kādas rūpnīcas būs Salacgrīvā tālā nākotnē nevaram pateikt mēs neviens, bet man skaidrs ir viens, ka tad, ja mēs izvēlamies RB tālāko līniju (A variantu), tad uz staciju mēs veidosim infrastruktūru (ceļu), kas ies tieši gar upes krastu. Tādējādi sagandējot to skaistāko, kas mums ir.

**N.Balgalis** Pastāstīšu to, ko 1.jūlijā prezentēju Nacionālajā vadības grupā un kādi ir tie varianti, kas tiek virzīti tālākai pētīšanai. Kāds ir mūsu redzējums par situāciju pašlaik, pilnīgāks tas būs augustā, bet galīgais slēdziens būs oktobrī.

Tālākai vērtēšanai tiek virzītas „Svētciema” un „Melbāržu” alternatīvas. Tiks mainīts Vitrupes ielejas šķērsojums, kas ir arī Limbažu darba grupas ierosinātais variants.

Svētciema alternatīva vērtējama kā problēmas risinājums – tas mazāk ietekmētu vērtīgos biotopus B variantā. „Melnbāržu” alternatīva nav vērtējama kā risinājums, nav būtiski labāka par iepriekš piedāvāto, jo apiet tikai māju grupu. Ir līdzīga iepriekš piedāvātajai alternatīvai. Turpmāk skatīsimies vadoties pēc deklarētajiem iedzīvotājiem.

Augusta beigās ir atkal tikšanās satiksmes ministrijā un es piedāvātu šādu tikšanos arī Jums, kad parādīsim šis alternatīvas sīkāk. Par citām izmaiņām Salacgrīvas novadā mums pašlaik nav priekšlikumu.

**V.Ieviņa** Tātad tika noraidīta mūsu izvirzītā alternatīva, kur A trase pavirzīta tālāk no jūras un pamatojums – tā nedod būtiskus uzlabojumus.

Tālāk tiek virzīta „Svētciema” alternatīva, kas aizstāj iepriekš piedāvātās A un B alternatīvas.

**N.Balgalis** No darba grupas tālāk sagaidām pamatotus argumentus par iespējamajām alternatīvām un mans priekšlikums Jūsu plānoto aptauju veikt tad, kad būs saņemts IVN slēdziens.

**V.Ieviņa** Tātad A2 un B2 vietā Jūs piedāvājat C variantu pa vidu šiem abiem un tas netiek izlemts pašvaldību līmenī, bet Jums vienojoties ar izpētes organizāciju.

**N.Balgalis** Ir jāsaprot, ka no šī risinājuma pa labi ir NATURA teritorija, pa kreisi Svētciems un piejūras pļavas un katram risinājumam klāt mēs gribētu pašvaldības atbalstu. Iedzīvotājus, kurus skar šis jaunais risinājums mēs plānojam informēt septembra sākumā. Sākotnējā sabiedriskā apspriešana tiks izsludināta tikai par šo posmu.

**J.Cīrulis** Kurā brīdī būtu jādod šis pašvaldības atbalsts?

**N.Balgalis** Mēs gribētu virzīt pašvaldības (Limbaži, Sēja, Salacgrīva), lai tās tagad kopā vienojas par variantiem, ko tās atbalsta.

**D.Staubergs** Mēs nevarētu pieņemt lēmumu par kāda varianta atbalstīšanu pirms IVN ziņojuma, kurā mēs ieraudzīsim atbildes uz daudziem jautājumiem, kas šobrīd ir nav skaidri.

**N.Balgalis** Šis gala dokuments būs oktobra sākumā, bet augustā mēs pašvaldībām varam parādīt galvenos secinājumus, lai jau var virzīties uz kādu lēmumu. Pašvaldības galējais lēmums būs pēc IVN gala ziņojuma.

**V.Ieviņa** Skatoties uz šo shēmu ir redzams, ka situācija ar trašu variantiem sāk noskaidroties – netiek radīti jauni, bet minētajā posmā ir palicis tikai viens variants nevis A un B. Šī iemesla dēļ gribu atgādināt par aptauju, ko darba grupa kopā ar domi ir nolēmusi rīkot un atgādināt, ka mūsu plānotā aptauja bija paredzēta kā palīdzība ne tikai RB un domei, bet arī novada iedzīvotājiem, lai tie izejot šo aptaujas procesu būtu sagatavotāki satiekoties ar RB līgtajiem vērtētājiem. Tāpēc domāju, ka šobrīd nav pamata atlikt aptaujas uzsākšanu.

**N.Balgalis** Domāju, ka sagatavot iedzīvotājus A un B variantiem nozīmē ieguldīt divreiz resursu un spēka. Gatavoties RB līgtajiem vērtētājiem nozīmē gatavoties procesam pēc pusotra gada.

**A.Kalniņš** Esmu saskāries arī ar to, ka cilvēki skaidri pasaka - ko jūs te spēlējaties nav nekādu variantu ir jau nolemts, ka ir tikai A variants, tas jau ir nolemts.

**N.Balgalis** Nē tā nav.

**J.Čakstiņš** Cik tālu ir kompensāciju mehānisma konkurss?

**N.Balgalis** Konkurss ir noslēdzies un ir zināms uzvarētājs – Zvērinātu advokātu birojs „BORENIUS”, kur viens no partneriem ir labi zināms jurists Lauris Liepa.

**J.Čakstiņš** Man liels lūgums uz nākamo darba grupas tikšanās reizi šo Liepas kungu uzaicināt.

**J.Cīrulis** Es gribu atbalstīt J.Čakstiņa priekšlikumu. Un ja mēs (darba grupas dalībnieki) nebijām gatavi runāt par vēlajām kompensācijām, tad vai tas aptaujājamais cilvēks tam būs gatavs.

**A.Kalniņš** Es gribu vērst uzmanību uz to, ko mēs līdz šim esam pārāk maz vērsuši uzmanību- RB ir ne tikai līnija dzelzceļš, bet daudz plašāka – pievedceļus u.c., kuri ietekmēs daudz plašāku iedzīvotāju loku.

**N.Balgalis** Divas nedēļas atpakaļ esam saņēmuši rasējumus par visiem RB šķērsojumiem un mēģinām likt uz trases. To varēsim parādīt nākamajā tikšanās reizē. Salacas šķērsojumi būtiski neietekmēs NATURA teritorijās esošos biotopus.

**A.Kalniņš** Tā ir ļoti būtiska lieta – šķērsojumu risinājumi, ja dzelzceļš iet pa apakšu un autotransports pa augšu – Salacas krasts tiek būtiski sabojāts.

**N.Balgalis** Augustā mēs Jums parādam, to ko pārējie redzēs oktobrī.

**A.Kalniņš** Man liekas nepareizi, ka atmetot vienu no piedāvātajiem netika jautāts domei viedoklis. Un domei ir vajadzīgs milzīgs informācijas apjoms, lai pieņemtu lēmumu par labu kādam variantam.

**D.Staubergs** Uzsākot šo RB apspriešanas un plānošanas procesu esam aicinājuši iesaistīties iedzīvotājus un tika izveidota šī darba grupa, jo domes deputāti nebūt neuzskata sevi par pašiem gudrākajiem visās jomās. Tāpēc ir šī darba grupa, kuras dalībnieki ir ieinteresēti gatavi ziedot savu laiku, analizēt notiekošos procesus un pēc Jūsu ieteikumiem deputāti mēģinās šo te lēmumu mēģinās pieņemt. Dome ir gatava sadarboties ar Jums. Gala lēmums būs pēc šī te gala IVN ziņojuma. Es ieteiktu mēģināt uztaisīt SVID analīzi (savilkt visus + / -) visām šīm teritorijām, varbūt pat veidojot mazāku darba grupu.

Iespējams ir jāpārorganizē darba grupa jo no C alternatīvas darba grupā nav neviena pārstāvja.

Kultūras namā ir daudz vietas, dome noorganizēs, lai visi interesenti varētu apmeklēt šīs sanāksmes.

**V.Ieviņa** Es saprotu, ka kolēģis A.Kalniņš nedzirdēja pietiekamus argumentus sevis iesniegtā varianta noraidīšanai.

**D.Birkenbergs** Vajadzētu 1 nedēļu, lai varētu izpētīt un tad pateikt kaut kādu savu viedokli.

**M.Strazds** Te ir tā situācija, ka RB apiet Svētciemu, bet ļauj šķērsot Salacgrīvas centru.

**N.Balgalis** *Prezentācija par RB līnijas kopējo plānojumu.*

***Iespējamās reģionālās stacijas tuvākajā nākotnē:***

* *Salacgrīva*
* *Skulte*
* *Vangaži*
* *Stopiņi*
* *Mārupe*
* *Baldone*
* *Iecava*
* *Bauska*
* *Salaspils, kā atbalsta punkts*

***Iespējamo reģionālo staciju pietur tīkls 2050 gadam:***

* *Ainaži*
* *Salacgrīva*
* *Svētciems*
* *Vitrupe*

*B alternatīvā: Liepupe*

* *Mustkalni*
* *Vārzas*
* *Skulte*
* *Garsmuiža*
* *Pēterupe*

*A alternatīvā:*

* *Tūjasmuiža*
* *Prinkas/Stiene*
* *Saulītes*
* *Pabaži*
* *Sēja*
* *Gaujas upe*
* *Vangaži*
* *Skuķīši/Podkājas*
* *Mucenieki*
* *Cekule*
* *Salaspils*
* *Daugmale*
* *Baldone*
* *Vārpas*
* *Dimzukalns*
* *Iecava*
* *Rosme*
* *Code*
* *Bauska*
* *Ceraukste*
* *Grenctāle*

*Rīgas pievadcelā:*

* *Saulrieši*
* *Ancone*
* *Rīgas preču2*
* *Jāņavārti*
* *Vagonu parks*
* *Rīga*
* *Torņakalns*
* *Āgenskalns*
* *Zasulauks*
* *Depo*
* *Zolitūde*
* *Imanta*
* *Lidosta “Rīga”*
* *Vētras/Mārupe*
* *Stūnīži/Baloži*
* *Ķekava*
* *Dzērumi*

*Līnijas kapacitāte šādu staciju izvietojumu nodrošina, atļauj.*

*Arī Igaunijā notiek līdzīgas diskusijas par vietējo satiksmi attīstīšanu nākotnē.*

*(Jāieliek Karte ar visām nākotnē iespējamām pieturvietām, lai cilvēkam, kurš nav bijis klāt sanāksmē ir vieglāk uztvert.)*

**A.Kalniņš** Tikko Somijā biju dzelzceļa muzejā – Somiem pēc II kara viens no galvenajiem uzdevumiem bija visiem spēkiem attīstīt dzelzceļu, kā somi uzskata tas dzelzceļš šobrīd ir viens no ekonomiskās stabilitātes pamatiem. Vai tas ir attiecināms arī uz mūsdienām droši vien, ka tam ir arī ekonomisks pamatojums.

**3.§ Salacgrīvas domes pārstāvis Jānis Cīrulis par nodomu protokola projektu**

**J.Cīrulis** Iepazīstina ar nodomu protokola saturu *(pielikumā).* Nodomu protokols sagatavots balstoties uz 11.03.2015. ārkārtas domes sēdes lēmumu, lai dokumentā fiksētu lietas, par kurām esam runājuši.

**U.Kariņš** Vai nav jāliek klāt arī apvedceļš?

**J.Cīrulis** Par apvedceļu pagaidām gan nav domes lēmums.

**K.Strazds** Tas nozīmē, ka tā ir atklāta B varianta lobēšana, jo tad A variants atkrīt.

**A.Kalniņš** Varbūt varam minēt, ka iespēju robežās lūdzam saskaņot ar Salacgrīvas apvedceļa maršrutu.

**V.Ieviņa** Vajag precizēt, ko nozīmē vārds pieturvieta – šajā dokumentā vārds pieturvieta nozīmē....

**D.Birkenbergs** Definīcija ir: Sabiedriskā transportlīdzekļa pasažieru iekāpšanai un izkāpšanai piemērota apstāšanās vieta bez apkalpojošā personāla. Pieturā var būt aprīkojums pasažieru ērtībām: soli, nojume, apgaismojums.

**J.Čakstiņš** Pati ideja atbalstāma. Priekšlikums šo atkal saskaņot elektroniski 7-10 dienās.

**V.Ieviņa** Es kā darba grupas locekle no šī gribētu norobežoties, jo, manuprāt, šis trīspusējais līgums neder.

**A.Kalniņš** Domāju, ka mums sevi nevajag ierobežot ar shēmu (nodomu protokola pielikums nr.1), kur norādītas pieturvietas.

**J.Čakstiņš** Pati ideja ir atbalstāma, dodam septiņas dienas, lai iesūtītu priekšlikumus.

**V.Ieviņa** Es līdz šim neesmu redzējusi un dzirdējusi argumentus stacijas izveidei Salacgrīvā.

**U.Kariņš** Vai nevar rakstīt, ka Salacgrīva vēlas pasažieru un kravu pārvadāšanas infrastruktūru.

**V.Ieviņa** Vai ir bijusi runa ar igauņiem par to, kur ir apdzīšanas vieta.

**N.Balgalis** Salacgrīvas tuvumā ir paredzēta apdzīšanas stacija.

**A.Kalniņš** Tad varbūt mums ir jāizsaka atbalsts šai apdzīšanas stacijai Salacgrīvas novada teritorijā.

**A.Kalniņš** Rezumējot par nodomu protokolu runāto - J.Cīrulis iestrādā šīs dienas priekšlikumus nodomu protokola tekstā un izsūta darba grupas locekļiem, lai var izteikt domas par jauno redakciju.

**3.§ Salacgrīvas domes pārstāve Vineta Krūze par aptaujas**

**organizēšanas gaitas norisi**

**V.Krūze** Ņemot vērā, ka šobrīd ir trašu problēmvietu risinājumi un izmaiņas trašu variantos, lai nenotiktu iedzīvotāju mulsināšana visticamāk anketēšana tiks pārcelta uz vēlāku laiku. Esmu sazinājusies ar Satiksmes ministriju un saņēmusi informāciju, ka, iespējams, rīt tur zinās kādā veidā pašvaldībai tiek nodota informācija par trašu variantiem. Būtiskākais ar šo anketēšanu panākt, ka pašvaldībai ir priekšstats kā labāk pieņemt lēmumu kādam trases variantam dot atbalstu.

JautājumsNeilam cik ilgs laiks pašvaldībai būs, lai paustu savu viedokli pēc IVN saņemšanas.

**N.Balgalis** 2-3 mēneši.

**V.Krūze** Es domāju, ka šo anketēšanu atliekam līdz rudens sākumam, kad mums būs skaidri trašu varianti un saņemts IVN ziņojums.

**V.Ieviņa** Salacgrīvas novadā domei vajadzētu izveidot nekustamo īpašumu
reģistru un, ja iespējams, arī fondu, kas darbotos, lai nodrošinātu
iespēju RB trases skartajiem īpašniekiem iegūt līdzvērtīgus īpašumus
valsts interesēs atsavinātajiem. Šim reģistram būtu galvenokārt
informatīva un organizatoriska nozīme.
Šajā reģistrā jebkuram īpašniekam būtu iespējams brīvi pieteikt savu
nekustamo īpašumu vai tā daļu, raksturojot īpašumu pēc vienotas formas
un minot savus konkrētos nosacījumus tā piedāvāšanai kompensācijas
procesam.
Fonds veidotos, ja pašvaldībai būtu iespējas jau tūlītēji slēgt
līgumus ar dažu īpašumu piedāvātājiem un iegūt šos īpašumus savā
valdījumā.
Tādējādi pašvaldība tieši iesaistītos taisnīgas kompensācijas
nodrošināšanā, ņemot vērā,  ka pašvaldībai nav brīvu  īpašumu, ko
piedāvāt, un to, ka tās interesēs ir, lai novada iedzīvotāju skaits
palielinātos, nevis saruktu.
Protams, viss iepriekšminētais būtu pārrunājams ar juridisko biroju,
kas šobrīd izstrādā nepieciešamos papildinājumus tiesiskajiem aktiem
par taisnīgas kompensācijas nodrošināšanu, lai to visu iekļautu kopīgā
valsts kompensāciju sistēmā.

**K.Kazaks** Cik es esmu saskāries ar šo jautājumu, pašvaldības rīcībā nav labu zemju, kuras varētu izmantot kompensēšanai.

**K.Strazds** Vai tas nav valsts kompetences jautājums?

**D.Birkenbergs** Šo ierosinājumu vajadzētu izrunāt ar Satiksmes ministrijas konkursā vinnējušās firmas pārstāvi, kas nākamajā reizē būs uzaicināts uz sanāksmi, jo solīja izstrādāt speciālu likumprojektu RB, kurā šo varētu iestrādāt.

**A.Kalniņš** Vīva, vai darba kārtības svarīgākie jautājumi ir izrunāti?

**V.Ieviņa** pulkstenis ir 21:30 un vairāk neesam spējīgi runāt, cilvēkiem ir savas robežas.

Aicinu visus klātesošos jautājumus iesūtīt ne pēdējā dienā, bet vismaz dienu iepriekš. Nenorādīšu uz kuru tas attiecas.

**Ierosinājumi nākamās darba grupas sēdes darba kārtībai.**

**D.Birkenbergs** Mēs šajās sapulcēs 80% nomuldam un aptuveni 20 % ir saturīgas sarunas.

Līdz šim mēs neesam runājuši par Tūjas staciju, Liepupes apkārtni.Apkārtnes iedzīvotājiem vajadzētu iedot kaut kādu informāciju. Vajag kādu sanāksmi par šo galu. Jums pašiem (Liepupiešiem) “pie kājas” kas tur notiek ar stacijām? Jums Liepupē ies divas trases un nevienam neinteresē ko kur var uzcelt?

Ozols: nepieciešama starpsapulce, kur mēs varētu izrunāt visus sakrājušos jautājumus.

**G.Uzkalne** Veidot SVID analīzi.

**V.Ieviņa** Šo darba grupas sanāksmes laiku mēs darām zināmu Limbažniekiem un viņi arī var piedalīties.

**Nākamās darba grupas sēdes**

**04.08.2015. plkst. 19:00 Liepupē**

**25.08.2015. plkst. 19:00, Salacgrīvā.**

Sapulce beidzas 21:47

Protokolēja S.Kukanovska